د میدان وردګ ولایت سرې میاشتې ریاست اړوند ښوونیز مرکز (کلوپ) کې د (۵۹) تنه نارینه زده کړیالانو د فراغت په ویاړ غونډه دائره شوه!* نن چهار شنبه د روان ۱۴۴۵ سپوږمیز کال د جمادی الاول میاشتې ۳۰ مه نېټه، د افغانی سرې میاشتې ټولنې، میدان وردګ ولایتی څانګې اړوند ښوونیز مرکز (کلوپ) کې د (۵۹) تنه نارینه زده کړیالانو د فراغت په ویاړ غونډه دائره شوه. غونډه د یو تن زده کړیال ښاغلی! قاری صاحب نورالرحمن لخوا د الهی کلام په مبارکو آیاتونو پیل شوه، ورپسې د څانګې په نماینده ګۍ د آی ټی او مالی لوی مدیر ښاغلی! مولوی رفیع الله "منصور" لخوا فارغ زده کړیالانو ته د فراعت د مبارکۍ ترڅنګ ډاډ ورکړل شو، چې موږ هڅه کوو تر څو د هغه زده کړیالانو لپاره چې د شخصی زده کړو توان نه لرې په هره برخه کې د زده کړې امکانات برابر کړو، ترڅنګ یې د څانګې د دعوت او ارشاد مسؤل ښاغلی! مولوی قدرت الله "عباس" د خپلو خبرو په ترڅ کې په زده کړیالانو ټینګار وکړ تر څو خپلو زده کړو ته دوام ورکړی، یوازې په کړیو زده کړو بسنه ونه کړی. د ناستې په اوږدو کې ګڼ شمېر زده کړیالانو ترتیب کړې ترانې او مقالې ګډونوالو ته واورولې. په وروستیو کې یاد (۵۹) تنه نارینه زده کړیالان چې د کمپیوتری او اسلامی لنډ مهاله زده کړو څخه فارغ شول، د څانګې د ریاست او یاد ښوونیز مرکز(کلوپ) د مدیریت لخوا د ځانګړو تحفو او ستاینلیکونو په ورکړه وستایل شول. ناسته د څانګې د دعوت او ارشاد مسؤل لخوا د دعایې په ویلو سره پای ته ورسېده.